लूट और स्नैचिंग करने वाला 22 साल का घुंगरी गिरफ्तार
लूटऔर स्नैचिंग करने वाले 22 साल के दलजीत सिंह उर्फ घुंगरी को कालासंघिया रोड पर पुआरा पुली के पास रेड कर थाना लांबड़ा पुलिस ने गिरफ्तार किया है। आरोपी से चोरी का एक बाइक, एक ऑटो, एक मोबाइल और दातर बरामद किया गया है। पूछताछ में घुंगरी ने आठ वारदातें कबूल की है। वह कहता है कि नशे के लिए दोस्त जीता के साथ मिलकर लूट करता था।
एसएचओ पुष्पबाली ने बताया कि रविवार को सूचना मिली थी कि आरोपी पुआरा पुली के पास बाइक पर किसी का इंतजार कर रहा है। जिस पर पुलिस टीम के साथ रेड कर आरोपी को मौके से ही दबोच लिया। पूछताछ में घुंगरी ने बताया है कि वह दोस्त जीता के साथ मिलकर कुल आठ लूटें कर चुका है। इनमें 22 फरवरी को गांव गाखला के पास ऑटो (पीबी 08 डीजी 4082) लूटना और 28 फरवरी को चौगावां कॉलोनी में इनोसेंट कॉलेज की स्टूडेंट कमलप्रीत कौर का पर्स स्नेच करना शामिल है।
इन दोनों आरोपियों ने कॉलेज से घर जा रही कोमलप्रीत को स्कूटी के आगे बाइक लगाकर रोका था और फिर दातर से डराकर उसका पर्स छीन लिया। घटना के समय कमलप्रीत ने बाइक का नंबर नोट कर लिया था। 3 मार्च को इस मामले में केस दर्ज किया गया था। एसएचओ ने बताया कि इन दोनों ने लूट करते समय कई लोगों को दातर मारकर जख्मी भी किया। घुंघरी का कहना है कि वह नशे का आदी होने के कारण लूट करता था। सोमवार को आरोपी को कोर्ट में पेशकर रिमांड पर लिया जाएगा।
एसएचओ पुष्पबाली ने कहा कि सूचना मिलने पर घंुगरी को कालासंघिया रोड पर पुआरा पुली से गिरफ्तार किया है। आरोपी को सोमवार को कोर्ट में पेश करके रिमांड पर लेंगे।
पुलिस ने आरोपी से चोरी का एक बाइक, एक ऑटो, एक मोबाइल और दातर बरामद किया है
bho_Deva hin_Deva hin_Deva hin_Deva hin_Deva hin_Deva